Kuusalu Keskkooli hoolekogu protokoll nr. 2, 2013/2014 õppeaastal.
Koosolek toimus 04.09.2013 Kuusalu Keskkooli lugemissaalis
Algus kell 18.00, lõpp 19.15

Kohal: Margus Soom, Jüri Rebane, Heleri Paiste, Ingrit Keerma, Piret Kamber, 
Raul Valgiste, Kai Sinisalu, Maria Trei

Puudus Tõnis Rahu

Kutsutud: direktor Vello Sats ja õppealajuhataja Aili Kontus

PÄEVAKORRAS:

1. Kuusalu Keskkooli direktori poolt esitatud ettepanek 29.08.2013 nr 5-10/ 28 võimaldada 2013/2014 õppeaastal Kuusalu Keskkoolil viia läbi õppetööd VII a klassis 25, VII b klassis 27 ja VIII b klassis 26 õpilasega. 
Koosolekut juhatab esimees Maria Trei. Ettepanekule hääletamine toimus e- kirja vahendusel, kuid kõik hääletanud soovisid saada selle kohta lisateavet, seetõttu toimub antud koosolek.

Sõna selgitusteks saab kooli direktor.
1. Põhikooli- ja gümnaasiumiseaduses on mitmeid muudatusi ja vastavalt 01.09.2013 kehtima hakanud § 26 lõige 3 muudatusele on vajalik hoolekogu nõusolekut, et suurendada üheks õppeaastaks konkreetsetes klassides õpilaste arvu. Seejärel kinnitab selle erandjuhu kooli pidaja.
Täna puudutab see ettepanek kahte klassi: 
7 b klassis õpib 27 õpilast ja







8 b klassis 26 õpilast

7 a klassist võttis üks õpilane oma dokumendid välja, seega jäi sinna praegu 24 õpilast nagu piirnorm ette näeb.

Tavaõpe toimub meil klassipõhiselt, 7. klassides avatud lisaks 4 õpilasega väikeklass, mille õppetöö maht on 18 tundi nädalas. Ülejäänud 12 tundi nädalas õpivad väikeklassi õpilased oma põhiklassi juures.

Esimesed 3 kuud sel sügisel rahastab väikeklassi õpet Kuusalu vald, riigipoolne rahastamise hakkab alates 01.01.2014.
Koolide rahastamise mudelit pole praegu muudetud. Tutvustati mudelit. Rahandusministeeriumi kodulehel olemas rahastamise info nii valla kui ka koolide põhiselt.

R.Valgiste: Kui suur koormus lasub õpetajatele? Mina olen õppinud klassis, kus oli 42 õpilast.

Meie kooli klassid on suured, see on mureks. Oleme reguleerinud rühmade tööna, keeled, matemaatika jne.
I.Keerma: Kui oleks 49 õpilast, siis võiks teha 3 klassi?

Raha on meil samapalju, ega kusagilt juurde ei tule, uuest aastast peaks tulema uus rahastamismudel, praegu kehtib vana.

9 õpilast on sellel aastal meil kooli nimekirjas rohkem, aga raha juurde me sel aastal ei saa nende pealt.
M. Soom: Mis seisukohtadel on õpetajad nendes klassides?

Me pole küsinud klassijuhatajatelt arvamust, küll aga arenguvestlustel räägime kõikidest tõstatunud probleemidest.
M.Soom: Ettepanek vallajuhtidele, et koheldaks kahe kooli, Kolga ja Kuusalu, õpetajaid võrdsemalt.
V. Sats: Võin veel lisada, et tervisekaitse nõuded praegu ei kehti, kuna määrus on kehtetuks tunnistatud ja uut pole veel kinnitatud.

M. Soom: ettepanek: Õpetajate lisakoormus paluks kompenseerida kooli pidaja poolt.

Otsustati: Jääda oma e-kirjas antud nõusoleku juurde, kuigi see on ebaõige, et õpetajate lisakoormus pole kompenseeritud.

Hoolekogu esimees Maria Trei: .............................




/allkirjastatud digitaalselt/
Protokollija Kai Sinisalu:..........................................




/allkirjastatud digitaalselt/
